W. K. Latvala

**Wäinö Kauno Latvala** (25. marraskuuta 1896 Keene, New Hampshire, Yhdysvallat − 22. huhtikuuta 1968 San Diego, Kalifornia) oli suomalainen mainospäällikkö ja mainostoimiston johtaja.

Pohjalaiseen siirtolaissukuun kuuluneen Latvalan vanhemmat olivat maanviljelijä Jaakko Latvala ja Sofia Punkari. Hän kävi kauppakoulun 1916 ja opiskeli Alexander Hamilton Institutessa New Yorkissa. 

Latvala oli Kodak Ltd:n pääkonttorin osastopäällikkönä Pietarissa 1916−1917, General Commercial Co. Ltd:n osastopäällikkönä 1918−1919 ja American Transoceanic Tradersin osastopäällikkönä 1919−1921. Latvalan osallistui 1918 Suomen sisällissotaan Vöyrin sotakoulun riveissä. Hän oli D. Winter Oy:n mainospäällikkönä Epilässä 1922−1923 ja Suomalais-Englantilaisen Biscuittehdas Oy:n ja Hangon Margariinitehdas Oy:n mainospäällikkönä 1923−1924. Latvala oli Uuden Suomen reklaamitoimiston perustaja ja johtaja 1924−1925. Latvala oli yhdysvaltalaisen mainostoimiston Oy Erwin, Wasey & Co Ltd:in Suomen paikallistoimiston johtajana vuodesta 1925 alkaen. Toimiston nimeksi tuli Erva-Latvala Oy vuonna 1933 ja se siirtyi kokonaan suomalaiseen omistukseen 1941 kun sen omistajaksi tuli Tukkukauppojen Osakeyhtiö. Latvala muutti takaisin Yhdysvaltoihin 1940-luvulla.

Latvala oli Mainosmiesten kerhon perustaja ja hän oli useita vuosia kerhon johtokunnan jäsenenä sekä oli kerhon sihteerinä 1928−1929. Latvala toimi North American Newspaper Alliancen valtuutettuna Suomessa vuodesta 1925 ja hän oli Pohjoismaiden edustajana kansainvälisessä mainoskongresissa Roomassa 1933.

Latvala ja hänen puolisonsa Alli Latvala lahjoittivat 25. helmikuuta 1938 Vapaussodan invaliidien Liitolle omistamasa Iisalmen Runnilähde Oy:n osakekannan ja Runnin kylpylän 60 hehtaarin maa-alueen lähteineen ja rakennuksineen.

## Julkaisuja
* *Sodanaikainen ht-toiminta*; julkaisija Päämajan sotatalousosaston ht-toiminnan johtaja W. K. Latvala. Valtioneuvoston kirjapaino, Helsinki 1941
* *Sodanaikainen ht-toiminta II*; julkaisija Päämajan sotatalousosaston ht-toiminnan johtaja W. K. Latvala. Valtioneuvoston kirjapaino, Helsinki 1942
* *Markkinatutkimuslaitos Suomeen: valmistelumuotoilu*. Erva-Latvala, Helsinki 1945

## Toimitustöitä
* *Mainonta: propaganda*. Erva-Latvala, Helsinki 1938
* *Runnin terveyslähde : "Suomen Lourdes"*. Vapaussodan invaliidien liitto, Helsinki 1938
* *Piirtäjän käsikirja*. ABC-piirustuskoulu, Helsinki 1944
* *Taiteesta ja mestareista: välähdyksiä taidehistoriasta ja mietelmiä ABC-piirustuskoulun oppilaille*.  ABC-piirustuskoulu, Helsinki 1944
* *Kynällä ja siveltimellä: kokoelma ABC-piirustuskoulun suomalaisten oppilaiden harjoitustöitä ja eri henkilöiden lausuntoja koulun opetusmenetelmistä*. ABC-piirustuskoulu, Helsinki 1944
* *Näin he piirtävät: toinen kokoelma ABC-piirustuskoulun oppilaiden harjoitustöitä ja eri henkilöiden lausuntoja koulun opetusmenetelmistä*. ABC-piirustuskoulu, Helsinki 1945

## Lähteet

## Aiheesta muualla
* W. K. Latvala : Kysynnän luominen reklaamin avulla, Liiketaito : konttorijärjestelyn, kirjanpidon, myyntitekniikan erikoislehti, 01.06.1925, nro 6-7, s. 33, Kansalliskirjaston digitaaliset aineistot
* Punaisesta Pietarista Vöyrin kaartiin, Suomen vapaussota, 16.05.1933, nro 5, s. 63, Kansalliskirjaston digitaaliset aineistot
* W. K. Latvala : Islanti - turistien ja urheilukalastajien luvattu maa, Helsingin Sanomat, 20.09.1936, nro 254, s. 10, Kansalliskirjaston digitaaliset aineistot
* Miljonäärit kalastamassa, Helsingin Sanomat, 23.06.1939, nro 166, s. 8, Kansalliskirjaston digitaaliset aineistot